**LĪGUMS**

**Nr. 2- 2017/2**

*par Sociālās aprūpes centra „Alūksne” filiāles*

*“Mālupes pamatskola”, Mālupē, Mālupes pagastā, Alūksnes novadā izveidošanas*

*būvprojektēšanu un*

*būvprojekta realizācijas autoruzraudzību*

Alūksnē, 2017.gada 16.martā

**Alūksnes novada pašvaldības Sociālās aprūpes centrs ”Alūksne”**, reģistrēta VID nodokļu maksātāju reģistrā ar Nr.90000018622, atrodas Ošu ielā 5, Alūksnē, tās direktores Rasmas MUCENIECES personā, kas darbojas saskaņā ar likumu „Par pašvaldībām” un Alūksnes novada pašvaldības nolikumu, turpmāk tekstā PASŪTĪTĀJS, no vienas puses, un

**Individuālais komersants “ĀRE PILDS”,** reģistrēts Latvijas Republikas Uzņēmumu reģistrā ar numuru 54102030381, turpmāk tekstā IZPILDĪTĀJS, no otras puses,

turpmāk tekstā abi kopā – Līdzēji, bet katrs atsevišķi – Līdzējs,

pamatojoties uz Publisko iepirkumu likuma 8.2 punktā noteiktajā kārtībā Pasūtītāja veiktā iepirkuma “Būvprojekta izstrāde un autoruzraudzības veikšana Sociālās aprūpes centra „Alūksne” filiāles izveidošanai” (identifikācijas Nr. ANP SAC 2017/2), turpmāk tekstā – Iepirkums, nolikumu, rezultātiem, un Uzņēmēja iesniegto piedāvājumu, turpmāk tekstā – Piedāvājums,

noslēdz šādu līgumu:

1. **Līguma priekšmets**
   1. PASŪTĪTĀJS uzdod, bet IZPILDĪTĀJSapņemas:

saskaņā ar darba uzdevumu Būvprojekta minimālā sastāvā un būvprojekta “Sociālās aprūpes centra „Alūksne” filiāles izveidošana “Mālupes pamatskolā”, Mālupē, Mālupes pagastā,Alūksnes novadā” izstrādei un autoruzraudzībai – turpmāk tekstā – Darba uzdevums:

1.1.1. izstrādāt būvprojektu minimālā sastāvā būvatļaujas saņemšanai Būvvaldē;

1.1.2. izstrādāt Sociālās aprūpes centra „Alūksne” filiāles izveidošana “Mālupes pamatskolā”, Mālupē, Mālupes pagastā,Alūksnes novadā” būvprojektu būvniecībai.

1.1.3. veikt izstrādātā būvprojekta realizācijas autoruzraudzību šī līguma, Darba uzdevuma un spēkā esošo normatīvo aktu noteiktā kārtībā un apmērā.

1.2. IZPILDĪTĀJS apņemas veikt paredzētos darbus atbilstoši Darba uzdevumam, ievērojot Būvniecības likuma, Vispārīgo būvnoteikumu, kā arī citu normatīvo aktu prasības.

1.3. Līguma 1.1.1. punkts tiek uzskatīts par pilnībā izpildītu dienā, kad Sociālās aprūpes centrs „Alūksne” ir Būvvaldē saņēmis būvatļauju.

1.4. Līguma 1.1.2. punkts tiek uzskatīts par pilnībā izpildītu dienā, kad Sociālās aprūpes centra „Alūksne” grāmatvedībā tiek iesniegts un ar pieņemšanas – nodošanas aktu pieņemts Būvvaldē akceptēts Sociālās aprūpes centra „Alūksne” filiāles izveidošanas būvprojekts atbilstoši Darba uzdevumā tā izstrādei un autoruzraudzībai noteiktajām prasībām.

1.5. Līguma 1.1.3. punkts tiek uzskatīts par pilnīgi izpildītu dienā, kad tiek parakstīts akts par būves pieņemšanu ekspluatācijā un parakstīts šī objekta realizācijas autoruzraudzības darba pieņemšanas – nodošanas akts.

1.6. Būvprojekta mērķis – izveidot Sociālās aprūpes centra “Alūksne” filiāli, tādejādi uzlabojot sociālās aprūpes centra sniegto pakalpojumu kvalitāti Alūksnes novadā.

**2. Līguma kopējā summa un apmaksas kārtība**

* 1. Par izstrādāto būvprojektu minimālā sastāvā ir noteikta līguma summa – 6050.00 EUR (seši tūkstoši piecdesmit *euro* un 00 centi), tajā skaitā – līgumcena 5000.00 EUR (pieci tūkstoši *euro* un 00 centi) apmērā un PVN maksājums 1050.00 EUR (viens tūkstotis piecdesmit *euro* un 00 centi) apmērā.
  2. Par pilnībā izstrādāto būvprojektu ir noteikta līguma summa – 21 356.50 EUR (divdesmit viens tūkstotis trīs simti piecdesmit seši *euro* un 50 centi), tajā skaitā – līgumcena 17650.00 EUR (septiņpadsmit tūkstoši seši simti piecdesmit *euro* un 00 centi) apmērā un PVN maksājums 3706.50 EUR (trīs tūkstoši septiņi simti seši *euro* un 50 centi) apmērā.
  3. Par līguma 1.1.3.punktā veikto izstrādātā būvprojekta realizācijas autoruzraudzību ir noteikta līguma summa – 5 808.00 EUR (pieci tūkstoši astoņi simti astoņi *euro* un 00centi), tajā skaitā – līgumcena 4 800.00 EUR (četri tūkstoši astoņi simti *euro* un 00centi) apmērā un PVN maksājums 1008.00 EUR (viens tūkstotis astoņi *euro* un 00centi) apmērā.
  4. Līguma kopējā summa – 33 214.50 EUR (trīsdesmit trīs tūkstoši divi simti četrpadsmit *euro* un 50 centi), tajā skaitā – līgumcena 27 450.00 EUR (divdesmit septiņi tūkstoši četri simti piecdesmit *euro* un 00 centi) apmērā un PVN maksājums 5764.50 EUR (pieci tūkstoši septiņi simti sešdesmit četri *euro* un 50 centi) apmērā.
  5. Par šī līguma izpildi PASŪTĪTĀJS samaksā IZPILDĪTĀJAM šādā kārtībā un apmērā:
     1. Par būvprojektu minimālā sastāvā – šim nolūkam paredzēto līguma summu, 10 (desmit) darba dienu laikā ***pēc būvatļaujas saņemšanas, darba pieņemšanas – nodošanas akta parakstīšanas***un rēķina saņemšanas dienas;
     2. par būvprojekta ***“Sociālās aprūpes centra „Alūksne” filiāles izveidošana “Mālupes pamatskola”, Mālupē, Mālupes pagastā, Alūksnes novadā”*** izstrādāšanu Pasūtītājs galīgu norēķinu samaksā Izpildītājam 10 (desmit) darba dienu laikā pēc Būvvaldē akceptēta būvprojekta pieņemšanas – nodošanas akta parakstīšanas un rēķina saņemšanas;

2.5. Par izstrādātā būvprojekta realizācijas autoruzraudzību PASŪTĪTĀJS samaksā IZPILDĪTĀJAM šādā kārtībā un apmērā:

2.5.1. ikmēneša maksājumus ne biežāk kā vienu reizi mēnesī 30 (trīsdesmit) dienu laikā no ikmēneša pabeigto darbu (proporcionāli paveiktajiem būvdarbiem) pieņemšanas – nodošanas akta parakstīšanas un rēķina saņemšanas dienas, nepārsniedzot 90% (deviņdesmit procentus) no būvprojekta realizācijas autoruzraudzībai paredzētās līguma summas;

2.5.2. atlikušo summu – 30 (trīsdesmit) dienu laikā pēc būvprojekta akta par pieņemšanu ekspluatācijā parakstīšanas, darba pieņemšanas – nodošanas akta parakstīšanas un rēķina saņemšanas.

2.6. PASŪTĪTĀJS apmaksu veic, pārskaitot naudu IZPILDĪTĀJA bankas kontā. Samaksas diena ir naudas pārskaitīšanas diena IZPILDĪTĀJAM.

**3.Līguma termiņš**

* 1. Līgums stājas spēkā nodienas, kad to ir parakstījušas abas puses, un darbojas līdz līgumsaistību pilnīgai izpildei.
  2. Līguma 1.1.1. punktā noteikto dokumentāciju IZPILDĪTĀJS nodod PASŪTĪTĀJAM ne vēlāk kā 1 (viena) mēnešu laikā no šī līguma noslēgšanas dienas (no dienas, kad abas puses parakstījušas līgumu).
  3. Līguma 1.1.2. punktā noteikto dokumentāciju IZPILDĪTĀJS nodod PASŪTĪTĀJAM ne vēlāk kā 6 (sešu) mēnešu laikā no šī līguma noslēgšanas dienas (no dienas, kad abas puses parakstījušas līgumu).
  4. Izsludinātās iepirkuma procedūras par būvprojekta realizāciju laikā, Izpildītājs atbild uz ieinteresēto personu jautājumiem, kas saistīti ar būvprojektu.
  5. Līguma 1.1.3. punktā noteiktā autoruzraudzība veicama pēc projektēšanas darbu pabeigšanas līdz objekta nodošanai ekspluatācijā.

Par būvniecības darbu uzsākšanu autoruzraugam tiek paziņots atsevišķi.

* 1. Būvprojektu saskaņošanas laiks un būvprojekta ekspertīzē, ja tā tiek pasūtīta, konstatēto kļūdu novēršanas laiks ir ietverts kopējā šī līguma 3.2.- 3.3.punktos noteiktajos termiņos attiecīgi katram projektēšanas posmam.
  2. Šī līguma 3.punkta attiecīgajā apakšpunktā noteiktais termiņš tiek pagarināts uz būvprojekta ekspertīzes veikšanas laiku, ja tā tiek pasūtīta.
  3. PASŪTĪTĀJS būvprojekta saņemšanu apliecina, parakstot dokumentācijas pieņemšanas – nodošanas aktu.

1. **Pušu tiesības un pienākumi**
   1. PASŪTĪTĀJAM ir tiesības kontrolēt līguma izpildes gaitu.
   2. Līgumu var grozīt, apturēt uz laiku vai pārtraukt tikai pēc līgumslēdzēju pušu savstarpējās rakstveida vienošanās. Tādā gadījumā puses sastāda un paraksta darba pārtraukšanas aktu, kurā nosaka faktiski izpildītā darba apjomu, izmaksas un tā apmaksas kārtību. Nepieciešamības gadījumā groza darba izpildes termiņu, kas noteikts līguma 3.2. – 3.3 punktos.
   3. PASŪTĪTĀJAM ir tiesības vienpusēji izbeigt līgumu neveicot nekādu samaksu gadījumā, ja IZPILDĪTĀJS, līguma 3.2.punktā noteiktajā termiņā, neiesniedz būvprojektu minimālajā sastāvā.
   4. Līguma izpildē iesaistītā personāla un apakšuzņēmēju nomaiņa var tikt izdarīta tikai Publisko iepirkumu likuma 68. pantā noteiktajos gadījumos un kārtībā.
   5. Nepieciešamības gadījumā līguma nosacījumu grozīšanas vai pārtraukšanas ierosinātājs otrai pusei rakstiski iesniedz motivētu priekšlikumu, uz kuru tai ir jāatbild ne vēlāk kā 5 (piecu) dienu laikā.
   6. Līguma papildinājumi, grozījumi, izpildes termiņu maiņa, ir iespējama Publisko iepirkumu likuma 67.1 pantā noteiktajos gadījumos un noformējami, abām pusēm rakstiski vienojoties un šīs vienošanās kļūst par šī līguma neatņemamu sastāvdaļu.
   7. IZPILDĪTĀJS apņemas nodrošināt kvalitatīvu visu projektēšanas uzdevumā noteikto projekta sastāva daļu izstrādi, ievērojot PASŪTĪTĀJA intereses, attiecīgo institūciju tehniskos noteikumus, kā arī PASŪTĪTĀJA finanšu iespējas projekta realizācijai.
   8. IZPILDĪTĀJS, izstrādājot būvprojekta ekonomikas daļu, būvprojekta realizācijas prognozējamās izmaksas paredz saskaņā ar reālām darba un materiālu vidējām tirgus cenām projekta izstrādāšanas laikā.
   9. PASŪTĪTĀJS apņemas organizēt piekļūšanu objektam, kuru nepieciešams apsekot līgumā noteikto darbu veikšanai.
   10. Pasūtītājam, publicējot būvprojekta vai tā realizācijas attēlus, vai pieminot tos plašsaziņas informācijas līdzekļos, obligāta atsaukšanās uz autoru.
   11. Neviena no pusēm līguma izpildes laikā nedrīkst nodot savas tiesības, kas saistītas ar šo līgumu, trešajai personai bez otras puses rakstiskas piekrišanas.

4.12. Būvprojekta minimālā sastāvā izstrādāšana un iesniegšana:

4.12.1. būvprojektu minimālā sastāvā Izpildītājs izstrādā 2014.gada 2.septembra Ministru kabineta noteikumos Nr.529 „Ēku būvnoteikumi” noteiktajā apjomā.

* + 1. būvprojekta minimālā sastāvā izstrādes gaitā Izpildītājs risinājumus 2 (divas) reizes prezentē Pasūtītājam klātienē.
    2. saskaņošanu ar Pasūtītāju, trešajām personām, kuru īpašuma vai lietošanas tiesības tiek skartas – veic Izpildītājs. Saskaņošana tiek ieskaitīta projektēšanas laikā.
    3. pēc līgumam pievienotajiem materiāliem IZPILDĪTĀJS sagatavoto būvprojektu minimālā sastāvā Darba uzdevumā noteiktajā apjomā, 3 (trīs) eksemplāros papīra formā un elektroniski un ar pavadvēstuli iesniedz PASŪTĪTĀJAM tā grāmatvedībā, Ošu ielā 5, Alūksnē, Alūksnes novadā ne vēlāk kā 1 (viena) mēnešu laikā no šī līguma parakstīšanas dienas;

4.12.5. IZPILDĪTĀJS paraksta PASŪTĪTĀJA sagatavoto būvniecības iesniegumu;

4.12.6. PASŪTĪTĀJS 3 (trīs) darba dienu laikā pārbauda saņemto būvprojektu minimālā sastāvā un iesniedz to Būvvaldei, ja tas atbilst līguma nosacījumiem un Pasūtītāja prasībām. Ja PASŪTĪTĀJS konstatē būvprojektā neatbilstību vai trūkumus, tas, pievienojot rakstiskus iebildumus, atgriež IZPILDĪTĀJAM;

4.12.7. IZPILDĪTĀJS konstatētās neatbilstības izlabo un līguma 4.12.4.punktā noteiktajā veidā atkārtoti iesniedz pārstrādātu būvprojektu minimālā sastāvā PASŪTĪTĀJAM;

4.12.8. PASŪTĪTĀJS izskata atkārtoti iesniegto būvprojektu minimālā sastāvā un, ja tas atbilst PASŪTĪTĀJA prasībām, saņemto būvprojektu minimālā sastāvā atkārtoti iesniedz Būvvaldē būvatļaujas saņemšanai;

4.12.9. pēc būvatļaujas saņemšanas PASŪTĪTĀJS 3 (trīs) darba dienu laikā informē IZPILDĪTĀJU par būvatļaujā iekļautajiem projektēšanas nosacījumiem;

4.12.10. šī līguma 4.12.6. punktā minētie apstākļi nav par pamatu šī līguma 3.2.punktā noteiktā līguma izpildes termiņa pagarinājumam.

4.13. Būvprojekta saskaņošana:

4.13.1. pēc izstrādātā būvprojekta saskaņošanas ar institūcijām, kuras izdevušas tehniskos noteikumus ar saskaņojuma prasībām, IZPILDĪTĀJS ar pavadvēstuli iesniedz PASŪTĪTĀJAM tā grāmatvedībā, Ošu ielā 5, Alūksnē, Alūksnes novadā, saskaņošanai 2 (divus) pilnu būvprojekta eksemplāru papīra formātā;

4.13.2. ja PASŪTĪTĀJS, savas kompetences ietvaros, būvprojekta risinājumu neatbilstības nekonstatē, tad saskaņo to. Ja PASŪTĪTĀJS konstatē neatbilstību Darba uzdevumam vai normatīvajiem aktiem būvprojekta izstrādē, tad būvprojekta risinājumi tiek atgriezti IZPILDĪTĀJAM labošanai;

4.13.3. līguma termiņš par laiku, kādā PASŪTĪTĀJS izskata iesniegto būvprojektu, netiek pagarināts;

4.13.4. IZPILDĪTĀJS PASŪTĪTĀJA konstatētās neatbilstības izlabo un līguma 4.13.1.punktā noteiktajā veidā atkārtoti iesniedz pārstrādāta būvprojekta risinājumus PASŪTĪTĀJAM saskaņošanai;

4.13.5. ja atbilstoši normatīvo aktu prasībām jāveic būvprojekta ekspertīze vai to vēlas PASŪTĪTĀJS, pēc būvprojekta saskaņošanas no Pasūtītāja puses Pasūtītājs iesniedz būvprojektu ekspertīzes veikšanai. Projektēšanas laiks tiek pagarināts par būvprojekta ekspertīzes veikšanas laiku, bet netiek pagarināts par saskaņošanas procesā vai ekspertīzes laikā konstatēto kļūdu novēršanas laiku;

4.13.6. pēc saskaņošanas vai pozitīva ekspertīzes slēdziena saņemšanas IZPILDĪTĀJS iesniedz PASŪTĪTĀJAM būvprojektu papīra formātā darba uzdevumā noteiktajā apjomā atzīmes par projektēšanas nosacījumu izpildi saņemšanai;

4.13.7. pēc atzīmes par projektēšanas nosacījumu izpildi saņemšanas, PASŪTĪTĀJS 2 (divu) darba dienu laikā par to informē IZPILDĪTĀJU un uzaicina noformēt pasūtījuma izpildi vai, atteikuma gadījumā, atgriež būvprojektu IZPILDĪTĀJAM trūkumu novēršanai.

4.14. Būvprojekta nodošana PASŪTĪTĀJAM:

4.14.1. Pasūtījuma izpildi, pēc Būvvaldes atzīmes saņemšanas būvatļaujā par projektēšanas nosacījumu izpildīšanu, IZPILDĪTĀJS noformē, iesniedzot PASŪTĪTĀJA grāmatvedībā, Ošu ielā 5,Alūksnē, Alūksnes novadā būvprojektu Darba uzdevumā prasītajā apjomā un IZPILDĪTĀJA parakstītu būvprojekta nodošanas – pieņemšanas aktu;

4.14.2. PASŪTĪTĀJS 3 (trīs) darba dienu laikā pārbauda saņemtos dokumentus, un paraksta nodošanas – pieņemšanas aktu, vai, konstatējot tajos neatbilstību vai trūkumus, nosūta IZPILDĪTĀJAM rakstiskus iebildumus un atgriež no savas puses neparakstītu nodošanas – pieņemšanas aktu. Būvprojekta nepieņemšana, nosūtot IZPILDĪTĀJAM iebildumus, nav pamats līguma IZPILDĪTĀJAM noteiktā saistību izpildes termiņa pagarināšanai;

4.14.3. IZPILDĪTĀJS izskata PASŪTĪTĀJA iebildumus, novērš trūkumus un nepilnības, un līguma 4.14.1. punktā noteiktajā veidā atkārtoti piesaka PASŪTĪTĀJAM pasūtījuma izpildi;

4.14.4. Par būvprojekta nodošanas datumu PASŪTĪTĀJAM tiek uzskatīta diena, kad pēdējais no līdzējiem ir parakstījis tā nodošanas – pieņemšanas aktu. Abpusēji parakstīts nodošanas – pieņemšanas akts apliecina IZPILDĪTĀJA saistību izpildi šajā līguma daļā un kalpo par pamatu tā apmaksas rēķina izrakstīšanai;

4.14.5. IZPILDĪTĀJS garantē, ka visi (PASŪTĪTĀJAM un Būvvaldei iesniegtie un IZPILDĪTĀJA arhīvā esošie) būvprojekta eksemplāri ir identiski un sakrīt ar tā elektronisko versiju;

4.14.6. IZPILDĪTĀJA pienākums ir plānot un realizēt darbu veikšanu tā, lai pasūtījuma izpilde, ieskaitot saskaņojumu saņemšanu, tiktu paveikta līgumā noteiktajā termiņā.

4.15. Izmaiņu izdarīšana pieņemtajā būvprojektā:

4.15.1. jebkuras kārtas būvprojekta realizēšanas laikā, IZPILDĪTĀJS, bez papildus samaksas, veic izmaiņas attiecīgās kārtas būvprojektā, nepieciešamības gadījumā saņemot arī attiecīgus saskaņojumus un atzīmi būvatļaujā, ja šī būvprojekta realizēšanas laikā atklājas tajā iepriekš neparedzēti darbi, kurus bija iespējams paredzēt būvprojekta kvalitatīvas un rūpīgas izstrādāšanas gaitā, kā arī, ja šādu izmaiņu nepieciešamība rodas sakarā ar kļūdu vai neatbilstību būvprojektā, vai kādu citu IZPILDĪTĀJA vainu vai nolaidību;

4.15.2. šī līguma 4.15.1.punktā noteiktajā gadījumā IZPILDĪTĀJS, pēc PASŪTĪTĀJA vai tā pārstāvja rakstiska pieprasījuma, bez papildus maksas izstrādā un izsniedz tāmju detalizāciju vai papildus rasējumus 5 (piecos) eksemplāros un elektroniski, ja PASŪTĪTĀJAM vai būvuzņēmējam nav viennozīmīgi izprotami izbūvējamo mezglu, griezumu specifikācija vai nepieciešama cita detalizācijas pakāpe;

4.15.3. IZPILDĪTĀJS ir atbildīgs, lai izmaiņu sagatavošanas procedūra būtu iespējami operatīva un neietekmētu būvdarbu izpildes termiņus.

4.15.4. Veicot izstrādātā būvprojekta autoruzrudzību, IZPILDĪTĀJS nodrošina autoruzrauga atrašanos būvobjektā ne retāk kā vienu reizi divās nedēļās būvdarbu veikšanas laikā.4.15.5. Autoruzraudzības veikšanas laikā autoruzraugs darbojas saskaņā ar spēkā esošo normatīvo aktu prasībām.

**5. Apdrošināšana**

5.1. IZPILDĪTĀJS nodrošina, ka visa līguma darbības laikā spēkā būs IZPILDĪTĀJA darbības civiltiesiskās atbildības apdrošināšanas polise, kas paredz atlīdzību līguma 2.punktā noteiktās līgumcenas apmērā par iespējamiem PASŪTĪTĀJAM vai trešajām personām nodarītajiem zaudējumiem

5.2. IZPILDĪTĀJS nodrošina, ka visā projektēšanas un būvdarbu veikšanas laikā būvspeciālistam, kas veiks būvprojekta vadītāja pienākumus, būs spēkā būvspeciālista profesionālās civiltiesiskās atbildības apdrošināšana.

5.3. IZPILDĪTĀJA pienākums ir iesniegt atjaunotu civiltiesiskās atbildības apdrošināšanas polisi, ja līguma darbības laikā beidzas iepriekšējais apdrošināšanas termiņš.

**6. Autortiesības**

* 1. Visas autora mantiskās tiesības attiecībā uz darbu, kas tiek radīts IZPILDĪTĀJAM pildot šī līguma saistības, pāriet uz PASŪTĪTĀJU, tiklīdz attiecīgais projektēšanas darbs ir pabeigts, nodots PASŪTĪTĀJA rīcībā un saskaņā ar šo līgumu apmaksāts no PASŪTĪTĀJA puses.
  2. Jebkuri IZPILDĪTĀJA, saskaņā ar šo līgumu veiktā darba rezultātā radītie materiālie objekti un visi augļi gan to materiālajā, gan intelektuālajā nozīmē (autortiesību objekts), pēc būvprojektu pieņemšanas – nodošanas akta parakstīšanas, ir PASŪTĪTĀJA īpašums.
  3. IZPILDĪTĀJS, parakstot šo līgumu, neatsaucami, bez jebkādas papildus samaksas, bez termiņa ierobežojuma nodod PASŪTĪTĀJAM visas tiesības brīvi izmantot saskaņā ar šo līgumu radītos materiālā formā izpaustos autortiesību objektus, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. Minētās tiesības PASŪTĪTĀJS ir tiesīgs izmantot jebkurā valstī, kā arī nodot un/vai pārdot tās citām personām.
  4. Izstrādājot būvprojektus, IZPILDĪTĀJAM ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā IZPILDĪTĀJS ir pilnībā atbildīgs par trešo personu autortiesību pārkāpumiem. IZPILDĪTĀJS nodrošina, ka tas no būvprojektu autoriem un jebkurām citām būvprojektu izstrādē iesaistītām personām saņem visas atļaujas un tiesības, kas nepieciešamas, lai nodotu PASŪTĪTĀJAM šajā līgumā noteiktās tiesības un uzturētu tās spēkā.
  5. IZPILDĪTĀJS apņemas bez PASŪTĪTĀJA rakstiskas atļaujas nenodot trešajām personām, kā arī neizmantot trešo personu labā autortiesību objektus, kas saskaņā ar šo līgumu atzīstami par PASŪTĪTĀJA īpašumu.
  6. Puses vienojas, ka PASŪTĪTĀJAsamaksa IZPILDĪTĀJAM saskaņā ar šo līgumu ietver arī autoratlīdzību un IZPILDĪTĀJS nav tiesīgs pieprasīt papildus autoratlīdzību/honorāru.

**7. Pušu atbildība**

7.1. Par līgumsaistību neizpildi vai nepienācīgu izpildi, puses atbild materiāli saskaņā ar līguma nosacījumiem un Latvijas Republikas normatīvajiem aktiem.

7.2. Ja IZPILDĪTĀJS šī līguma 3.punkta attiecīgajos apakšpunktos noteiktajos termiņos nenodod PASŪTĪTĀJAM kvalitatīvu būvprojektu (būvprojekta kvalitātes neatbilstību apliecina būvprojektā prognozēto tā realizācijas izmaksu (darbaspēks, materiāli, mehānismi) neatbilstība tirgus cenām, projekta neatbilstība normatīvo aktu un šī līguma nosacījumiem), tas maksā Pasūtītājam līgumsodu 0,2% (nulle, komats divu procentu) apmērā no līgumcenas par katru nokavēto dienu, taču ne vairāk kā 10% (desmit procentu) apmērā no līgumcenas. Līgumsoda samaksa neatbrīvo IZPILDĪTĀJU no pienākuma veikt būvprojekta korekcijas atbilstoši normatīvajiem aktiem, tehniskajiem noteikumiem, šī līguma nosacījumiem.

7.3. Ja tiek veikta būvprojekta ekspertīze, to apmaksā PASŪTĪTĀJS. Gadījumā, ja ekspertīzes atzinums apliecina projekta kvalitātes trūkumu, gan atkārtoto ekspertīzi, gan nepieciešamos labojumus būvprojektā apmaksā IZPILDĪTĀJS no saviem līdzekļiem.

7.4. IZPILDĪTĀJAM atsakoties veikt Būvprojekta realizācijas autoruzraudzību, IZPILDĪTĀJS maksā līgumsodu 10% (desmit procentu) apmērā no autoruzraudzībai paredzētās līgumcenas. Autoruzraudzības nekvalitatīvas veikšanas gadījumā (šī līguma 4.15.4.punkta neievērošana, atteikšanās piedalīties vai nepiedalīšanos būvsapulcēs pēc PASŪTĪTĀJA uzaicinājuma, autoruzraudzības pienākumu nesavlaicīga veikšana, citu autoruzrauga pienākumu nepamatotu neveikšanu) IZPILDĪTĀJS maksā līgumsodu 100,- EUR apmērā par katru konstatēto pārkāpumu.

7.5. Ja PASŪTĪTĀJS nesamaksā par darbu šī līguma 2.punktā noteiktajos termiņos, izņemot šī līguma 7.3.punktā noteikto gadījumu, tas maksā IZPILDĪTĀJAM līgumsodu 0,2% (nulle, komats divu procentu) apmērā no nokavētās samaksas summas par katru nokavēto dienu, taču ne vairāk kā 10% (desmit procentu) apmērā no nenomaksātās summas.

7.6. Puses ir tiesīgas izbeigt līgumu pirms termiņa ja otra puse nepilda līgumsaistības vai to izpilde tiek aizkavēta vairāk kā 20 dienas. Šajā gadījumā otra puse maksā līgumsodu, 10% (desmit procentu) apmērā no līgumcenas, kā arī sedz PASŪTĪTĀJAM nodarītos zaudējumus pilnā apmērā, tajā skaitā – tiesāšanās izdevumus (ja tādi radīsies), neiegūto projekta realizācijas Eiropas Reģionālās attīstības fonda līdzfinansējumu, ja līdzfinansējums netiek saņemts IZPILDĪTĀJA neizpildīto vai nesavlaicīgi izpildīto līgumsaistību dēļ, citus zaudējumus, kas radušies IZPILDĪTĀJA vainas, neuzmanības vai nolaidības rezultātā.

* 1. Uzņēmējs ir tiesīgs veikt līguma izpildē piesaistītu speciālistu un apakšuzņēmēju maiņu tikai atbilstoši Publisko iepirkumu likuma 20. un 68.panta nosacījumiem.

**8. Pārstāvji un kontaktinformācija**

8.1. PASŪTĪTĀJS visā līguma darbības laikā nodrošina IZPILDĪTĀJAM iespēju kontaktēties ar PASŪTĪTĀJA pārstāvi, – Baiba MEISTERE, direktores vietniece saimnieciskajā darbā, tālruņa Nr. 29229403, e-pasts: [baiba.meistere@aluksne.lv,](mailto:baiba.meistere@aluksne.lv,) kura ir tiesīga PASŪTĪTĀJA vārdā pieņemt lēmumus par šī līguma pakalpojuma saturu un izpildi.

8.2. IZPILDĪTĀJS par atbildīgo kontaktpersonu ir nozīmējis Āri Pildu, tālrunis 64381585, e-pasts: are.pilds@inbox.lv.

**9. Pretenzijas**

Visas pušu pretenzijas un domstarpības, kas saistītas ar šo līgumu, puses risina pārrunu ceļā. Ja puses nevar vienoties pārrunu ceļā, strīds izskatāms tiesā.

**10. Īpašie noteikumi**

Līgums sastādīts 2 (divos) eksemplāros, ar vienādu juridisku spēku, uz 7 (septiņām) lapām katrs, pa vienam eksemplāram katrai pusei. Parakstot līgumu, Puses apliecina, ka PASŪTĪTĀJS ir nodevis IZPILDĪTĀJAM un IZPILDĪTĀJS ir saņēmis no PASŪTĪTĀJA šādu dokumentāciju:

1. Izrakstu no Valsts vienotās datorizētās Zemesgrāmatu sistēmas Mālupes pagasta zemesgrāmatas nodalījuma;
2. Zemes robežu plāna kopiju;
3. Būves tehniskās inventarizācijas lietas (14.11.2000.) kopiju;
4. Tehniskās apsekošanas atzinuma (SIA “EC projekti” 2014., būvinženieris Ē.Cirsis) kopiju;
5. Veselības inspekcijas 14.02.2017. nosacījumu higiēnas prasību ievērošanai/teritorijas plānojumam Nr.5.8-13/3409/115 kopiju.

Pielikumā:

1. Darba uzdevums “Būvprojekta minimālā sastāvā un būvprojekta “Sociālās aprūpes centra „Alūksne” filiāles izveidošana “Mālupes pamatskolā”, Mālupē, Mālupes pagastā,Alūksnes novadā” izstrādei un autoruzraudzībai” uz 6 (sešām) lapām.
2. Pretendenta piedāvājuma iepirkumam kopija uz 1 (vienas) lapas.
3. Pretendenta finanšu piedāvājuma iepirkumam kopija uz 1 (vienas) lapas.

**12.Līgumslēdzēju pušu juridiskās adreses**

|  |  |
| --- | --- |
| PASŪTĪTĀJS:  Alūksnes novada pašvaldības  Sociālās aprūpes centrs „Alūksne”  Ošu ielā 5, Alūksnē, LV 4301 | IZPILDĪTĀJS:  Individuālais komersants  “ĀRE PILDS”  Reģ. Nr. 54102030381  Rūpniecības ielā 2k, Alūksnē,  LV 4301 |
|  |  |
|  |  |